ଶ୍ରୀଲଙ୍କା ସିରିଜ ପୂର୍ବରୁ ଭାରତୀୟ ଅଲରାଉଣ୍ଡରଙ୍କର ହେଲା ଏନଗେଜମେଣ୍ଟ
ନୂଆଦିଲ୍ଲୀ,୨୨।୭: ଭାରତୀୟ କ୍ରିକେଟ ଦଳ ସୋମବାର ଶ୍ରୀଲଙ୍କା ଅଭିମୁଖେ ଯାତ୍ରା କରିଛି। ଏହି ସମୟରେ କ୍ରିକେଟର ଲଲିତ ଯାଦବଙ୍କର ଏନଗେଜମେଣ୍ଟ ହୋଇଛି। ସୋସିଆଲ ମିଡିଆରେ ଫଟୋ ଶେୟାର କରି ସେ ଏହି ସୂଚନା ଦେଇଛନ୍ତି। ନିକଟରେ ସେ ତାଙ୍କ ଫିୟାଂସିଙ୍କୁ ଫିଲ୍ମ ଷ୍ଟାଇଲରେ ପ୍ରପୋଜ କରିଥିଲେ। ଅଲରାଉଣ୍ଡର ଲଲିତ ଯାଦବ ଇଣ୍ଡିଆନ ପ୍ରିମିୟର ଲିଗରେ ଦିଲ୍ଲୀ କ୍ୟାପିଟାଲ୍ସର ଏକ ଅଂଶ। ସେ ଗତ ୫ବର୍ଷ ଧରି ଆଇପିଏଲ ଖେଳୁଛନ୍ତି।  
ଆଇପିଏଲରେ ଲଲିତ ଯାଦବଙ୍କ ପ୍ରଦର୍ଶନ ବିଷୟରେ କହିବାକୁ ଗଲେ ସେ ଏପର୍ଯ୍ୟନ୍ତ ଖେଳାଯାଇଥିବା ୨୭ଟି ମ୍ୟାଚରେ ହାରାହାରି ୨୦ଏବଂ ଷ୍ଟ୍ରାଇକ ହାର ୧୦୫ରେ ୩୦୫ରନ କରିଛନ୍ତି। ଲଗରେ ତାଙ୍କର ସର୍ବାଧିକ ସ୍କୋର ହେଉଛି ୪୮ରନ ଆଉଟ ନୁହେଁ। ବୋଲିଂ ବିଷୟରେ କହିବାକୁ ଗଲେ ସେ ଏପର୍ଯ୍ୟନ୍ତ ୧୦ଟି ଓ୍ବିକେଟ ନେଇଛନ୍ତି। ଆଇପିଏଲ ୨୦୨୪ ରେ ଲଲିତ ୨ ଟି ମ୍ୟାଚ ଖେଳି ୧୦ ରନ ସ୍କୋର କରିଥିଲେ। ସେ ୧୭ ତମ ସିଜନରେ କୌଣସି ୱିକେଟ ନେଇ ନଥିଲେ।